Kansojen historia

Kansojen historia (Världshistoria : folkens liv och kultur) on maailmanhistoriaa käsittelevä ruotsalaisen Carl Grimbergin teossarja. Sen ensimmäinen osa ilmestyi ruotsiksi vuonna 1926. Teos kirjoitettiin 20-osaiseksi, mutta enimmäkseen sitä myytiin versiona, jonka sidoksissa oli kaksi osaa yhdessä. Uusiin painoksiin lisättiin jatko-osia niin että teoksesta tuli sidottuna 12–14-osainen. Ruotsinkielisen painoksen osat: Del 1: Forntiden I; Del 2: Forntiden II; Del 3: Forntiden III; Del 4: Forntiden IV; Del 5: Forntiden V och Medeltiden I; Del 6: Medeltiden II; Del 7: Medeltiden III; Del 8: Medeltiden IV, Nya tiden I; Del 9: Nya tiden II; Del 10: Nya tiden III; Del 11: Nya tiden IV; Del 12: Nya tiden V; Del 13: Nya tiden VI; Del 14: Nya tiden VII. Viimeisiä osia Grimberg ei eläessään saanut valmiiksi, vaan ne kirjoitti Ragnar Svanström. Ensimmäinen suomennos ilmestyi kymmenosaisena vuosina 1928–1949, toinen laitos vuodesta 1956 alkaen ja kolmas laitos vuodesta 1981 alkaen. Teosta on myyty ainakin 500 000 kappaletta, Suomessakin yli 100 000.

Asiantuntijat pitävät Kansojen historian kapeaa ja Euroopan korkeakulttuuriin keskittyvää asiasisältöä vanhentuneena. 

Sarja tunnetaan värikkäästä kirjoitustyylistään.Grimberg - Kansojen historia. Kysymyksiä historiasta. Agricolaverkko. Viitattu 22.1.2020.

Lähteet

Luokka:Kirjat historiasta
Luokka:Vuoden 1926 kirjat